Catalanismos en castellano

Los **catalanismos en castellano** son elementos lingüisticos provinients de lo catalán y presents en esta luenga romance. Los catalanismos pueden estar presents en castellano cheneral u estar d'emplego local u en las rechions catalanoparlants u en las zonas orientals de la peninsula que han teniu u tienen contacto con catalanoparlants (Aragon y Murcia). Los catalanismos en castellano cheneral u en las suyas variants orientals han orichinau a partir de las suyas terminacions los sufixos productivos *-ete* y *-ote*, con vocal de refirme pa adaptar-sen a la fonetica castellana.

## Los catalanismos d'entre historia
Ya en lo sieglo XIII apareixió bel catalanismo en castellano. Beluns d'estos catalanismos son relacionaus con la navegación maritima (*[[nau (embarcación)|nao]]*), que pueden mesmo fer part d'un lexico común en la cuenca mediterrania con oríchens en atras luengas como lo griego bizantín (*[[galera]]*). Lo comercio terrestre trayó palabras como *[[mercader]]*, *[[caixa|caja]]* y *[[paper|papel]]*.

D'entre sieglo XVI continoron entrando catalanismos relacionaus con la navegación maritima como *[[pallol|pañol]]*, *[[escandallo]]*, *[[timonero|timonel]]*, *[[buque]]*, *[[calcés]]* y *[[fayena|faena]]*, a los que s'anyaden catalanismos d'atros campos lexicos como *[[Dianthus|clavel]]*, *forajido*, *escorzonera*, *[[plantero|plantel]]* y *bosquejar*.

## Campos lexicos de los catalanismos
### Navegación

**[[Buque]]*: ye l'adaptación de *[[buc]]*.
**[[Carcés]]* / *[[calcés]]* / *[[garcés]]*: ye l'adaptación de *[[calcés]]*.
**[[Escandallo]]*: ye l'adaptación de *[[escandall]]*.
**[[Fayena|Faena]]*: corresponde a la forma orichinal en catalán antigo y occidental.
**[[Galera]]*: la palabra griega bizantina *galea* plegó a lo castellano a traviés de lo catalán.
**[[Nau (embarcación)|Nao]]*: ye l'adaptacion de *nau*.
**[[Pañol]]*: ye l'adaptación de *[[pallol]]*.
**[[Timonero|Timonel]]*: ye l'adaptación de *timoner*, que teneba en aragonés medieval lo cognato *timonero*.

### Comercio, mercaderías y economía
**[[Anís]]*: deriva de lo latín *ANISUM* y de lo griego antigo ἄννησον-*anison*, substituindo a l'anterior denominación castellana de *matalahuva*.
**[[Betún]]*: adaptación de lo catalán *betum*, que deriva de lo latín *BITUMEN* (celtismo amprau de lo galo **bitu*,  "resina"). Dende la forma orichinal latina ha seguiu la mesma lei fonetica que ha dau a partir de *FAMINE*, *LEGUMINE*, *LUMINE* y *NOMINE* en catalán *[[fambre|fam]]*, *[[legumbre|llegum]]*, *[[lumbre|llum]]* y *[[nombre|nom]]* ("hambre", "legumbre", "lumbre" y "nombre" en castellano). 
**[[Caixa|Caja]]*: ye un probable catalanismo derivau de *caixa* porque apareixe en castellano en lo sieglo XIII.
**[[Mercader]]*.
**[[Papel]]*: ye l'adaptación de *paper*. La primera fabrica de paper en la peninsula yera en Exativa.
**[[Peseta]]*: en catalán orichinal yera *peceta*, forma sufixada de *peça* con diminutivo *-eta*.

### Fitonimia
**[[Dianthus|Clavel]]*: ye l'adaptación de *clavell*.
**[[Escarola]]*: presenta un diminutivo *[[sufixo -uelo|-ola]]* anyadiu a la radiz *SCARIA*, visible en la expresión latina *LACTUCA SCARIA*, que significa leituga comestible.
**[[Scorzonera hispanica|Escorzonera]]*: ye l'adaptación de *escurçonera*.
**[[Plantero|Plantel]]*: ye l'adaptación de *planter* y corresponde a l'aragonés *[[plantero]]*.

### Zoonimia
**[[Esparvero|Esparvel]]*: en catalán *esparver*, en aragonés *esparvero*.
**[[Gamba (crustacio)|Gamba]]*: ye una denominación común de ciertas especies de crustacios de la familia *[[Aristeidae]]*, en especial la especie comercial *[[Aristeus antennatus]]*.
**[[Galgo|Lebrel]]*: deriva de *llebrer*, cognato de lo navarro-aragonés *lebrero* (vistable en lo Fuero de Tudela), sinonimo de galgo (vistable en lo Fuero romanz de Teruel).

### Utensilios, ferramientas, trastes
**[[Cacerola]]*: proviene de lo catalán *casserola*, diminutivo de *càssera*, derivau de *cassa* ("cazo"), igual como *cassola*. En occitán bi ha formas paralelas como *caçairòla*, *caçaròla* que d'acuerdo con bel autor son d'orichen catalán y han pasau a lo francés como *casserole*, que sería l'orichen de lo castellano *cacerola*.
**[[Perol]]*, *[[perola]]*: proviene de lo catalán *perol*, cognato de l'occitán *pairol*, derivaus los de lo latín **PARIOLU*, diminutivo de **PARIUM*, que se considera un celtismo.

### Atros
**[[Bandido|Forajido]]* (d'antes escrito *foragido*): ye l'adaptación de *fora eixit*.
**[[Bochín]]* / *[[buchín]]*: ye l'adaptación de *botxí*.
**Bosquejar*.
**[[Rosicler]]* / *[[rochicler]]*: ye l'adaptacion de *[[rogicler]]*, que ye un galicismo en catalán.

## Sufixos de los catalanismos
A traviés de los catalanismos entroron tamién sufixos catalans.

### Sufixo ''-ete'', ''-eta''
L'aparición de la terminación *-ete*, *-eta* en castellano en los sieglos XIII, XIV y XV se documenta en palabras d'etimolochía catalana u en combinacions ya presents en catalán como: 
**[[Aleta]]*.
**[[Ampolleta]]*.
**[[Arqueta]]*.
**[[Banqueta]]*.
**[[Blanquet]]e*.
**[[Bonet]]e*.
**[[Codete|Cohete]]*.
**[[Capacet]]e*.
**[[Doncelleta]]*.
**[[Egretta garzetta|Garceta]]*.
**[[Moceta|Moçeta]]*.
**[[Orden de Sant Francisco|Menorete]]*: flaire franciscano.
**[[Orden de Sant Francisco|Menoreta]]*: moncha franciscana.
**[[Roseta]]*.
**[[Barqueta]]*.
**[[Tamboret]]e*.
**[[Bacinet]]e*.
**[[Carreta]]*.
**[[Bragueta]]*.
**[[Escudet]]e*.
**[[Pevet|Pebete]]*.
**[[Mortelet|Morterete]]*.
**[[Caixeta|Cajeta]]*.
**[[Calceta]]*.
**[[Ramillet]]e*.
**[[Francalet]]e*.
**[[Verset]]e*.

En este tipo d'interpretacions s'ignora que l'aragonés haiga puesto contribuir-ie partindo de las mesmas radices. Ye posible documentar en aragonés medieval palabras como *menoret* y *bonet*, y en las parlas altoaragonesas actuals *mocet*, *moceta*. Muito posterior a lo sieglo XVI ye lo catalanismo *[[peseta]]*.

Cuan en lo sieglo XIV lo sufixo se fizo productivo, s'anyadió a palabras que no yeran d'orichen catalán y s'orichinoron palabras como *cuchareta*, *sainete*, *cachete* y *machete*, proceso que duró dica primers de lo sieglo XVII. Actualment lo sufixo *-ete*, *-eta* ya no ye productivo como diminutivo pero sí como evaluativo.

Tamién se troba lo sufixo *-ete*, *-eta* en combinacions de los sieglos XV y XVI que no siempre ye posible identificar un orichen catalán u una creyación en castellano cuan lo sufixo yera ya productivo, por remontar-se a radices que existen en los dos idiomas romanicos:
**[[Barrilete]]*. 
**[[Caballete]]*. 
**[[Caleta]]*. 
**[[Camiseta]]*. 
**[[Pileta]]*. 
**[[Rodete]]*.

### Sufixo ''-ote'', ''-ota''
David Pharies seguindo a atros autors como Hasselrot y González Ollé concluyó que lo sufixo *–ote* no ye orichinariament castellano, representa un catalanismo y no un galicismo, tot en base a argumentos foneticos y semanticos. Alavez, lo sufixo *[[sufixo -ot|-ot]]* s'adaptó en castellano como *-ote* plegando a estar productivo.

### Terminacion ''-el''

Son muitos los catalanismos que teneban un sufixo orichinal *[[sufixo -iello|-él]]* que fue adaptau foneticament como *-el* y no como *[[sufixo -iello|-illo]]*, beluns son propios de lo castellano medieval y han caito en desuso:
**[[Vaixiello|Bajel]]*: deriva de *vaixell*, cognato de l'aragonés *vaixiello*.
**[[Burdel]]*: deriva de *bordell*.
**[[Cartel]]*: deriva de *cartell*.
**[[Doncel]]*: deriva de *donzell*.
**[[Polmón|Flojel]]*: deriva de *fluixell*.
**[[Novel]]*: deriva de *novell*.
**[[Pincel]]*: deriva de *pinzell*.
*En castellano de lo Baixo Aragón se documenta *[[carretel]]*, que proviene de *[[carretell]]*.

A vegadas la terminación *-el* corresponde a la terminación *-er* en catalanismos y occitanismos, que a vegadas son dificils de distinguir si no bi ha caracteristicas foneticas vistables en la radiz. Pueden corresponder a terminacions en *-er* en aragonés medieval u con lo sufixo -ero.
**[[Paper|Papel]]*: en catalán *paper*, forma conoixida en aragonés medieval, y no representa una palabra con sufixo romanz porque deriva de lo helenismo latín *papyrus*.
**[[Esparvero|Esparvel]]*: en catalán *esparver*, en aragonés *esparvero*.
**Granel*: se troba en la locución *a granel*, que se remonta a lo catalán *graner*. 
**[[Laurus|Laurel]]*: deriva de l'occitán *laurier*, cognato de lo catalán *llorer*. A diferencia de lo catalán, y coincidindo con lo castellano la forma aragonesa *[[Laurus|laurero]]* ye un occitanismo que amuestra lo diftongo *-au-*.
**[[Galgo|Lebrel]]*: deriva de *llebrer*, cognato de lo navarro-aragonés *lebrero* (vistable en lo Fuero de Tudela), sinonimo de galgo (vistable en lo Fuero romanz de Teruel).
**[[Plantero|Plantel]]*: en catalán *planter*, en aragonés *plantero*.
**Proel*: en catalán *[[proer]]*, adchectivo aplicau a lo cercano a la proa.
**[[Timonero|Timonel]]*: en catalán *timoner*, en aragonés medieval *timonero*.
**[[Vercher|Vergel]]*: en catalán *verger*. En castellano se considera que ye un occitanismo.

### Terminación ''-án''
**[[Libán]]*: en catalán *libant*.
**[[Tafetán]]*: en catalán *tafetà*.

## Referencias

## Bibliografía
* David A. Pharies: *[[Diccionario Etimológico de Los Sufijos Españoles: Y de Otros Elementos Finales]]*. Volumen 25 de *Biblioteca románica hispánica*. Gredos, Editorial, S.A., 2002. ISBN 8424923391, 9788424923396
* Germán Colón: *El español y el catalán, juntos y en contraste* Editorial Ariel, 1989.
* Rafael Cano Aguilar: *Historia de la lengua española*. Ariel lingüística. Editorial Ariel.